CELEX: 62021CN0559
Language: bg
Date: 2021-09-08 00:00:00
Title: Дело C-559/21 P: Жалба, подадена на 8 септември 2021 г. от Global Silicones Council, Dow Silicones UK Ltd, Elkem Silicones France SAS, Evonik Operations GmbH, Momentive Performance Materials GmbH, Shin-Etsu Silicones Europe BV, Wacker Chemie AG срещу решението, постановено от Общия съд (осми разширен състав) на 30 юни 2021 г. по дело T-519/18, Global Silicones Council и др./ECHA

15.11.2021   
            
            
               BG
            
            
               Официален вестник на Европейския съюз
            
            
               C 462/29
            
         
      Жалба, подадена на 8 септември 2021 г. от Global Silicones Council, Dow Silicones UK Ltd, Elkem Silicones France SAS, Evonik Operations GmbH, Momentive Performance Materials GmbH, Shin-Etsu Silicones Europe BV, Wacker Chemie AG срещу решението, постановено от Общия съд (осми разширен състав) на 30 юни 2021 г. по дело T-519/18, Global Silicones Council и др./ECHA
      (Дело C-559/21 P)
      (2021/C 462/34)
      Език на производството: английски
      
         Страни
      
      
         Жалбоподатели: Global Silicones Council, Dow Silicones UK Ltd, Elkem Silicones France SAS, Evonik Operations GmbH, Momentive Performance Materials GmbH, Shin-Etsu Silicones Europe BV, Wacker Chemie AG (представители: R. Cana, avocat, E. Mullier, avocate, Z. Romata, Solicitor)
      
         Други страни в производството: American Chemistry Council, Inc. (ACC), Европейска агенция по химикали, Федерална република Германия, Европейска комисия
      
         Искания на жалбоподателите
      
      Жалбоподателите молят Съда:
      
                  —
               
               
                  да отмени решението на Общия съд по дело T-519/18,
               
            
                  —
               
               
                  да отмени спорното решение на ECHA (1),
               
            
                  —
               
               
                  при условията на евентуалност, да върне делото за ново разглеждане от Общия съд, който да се произнесе по искането на жалбоподателите за отмяна на спорното решение на ECHA,
               
            
                  —
               
               
                  да осъди ответника да заплати съдебните разноски, включително в производството пред Общия съд, и да заплати съдебните разноски на встъпилите страни.
               
            
         Основания и основни доводи
      
      Жалбоподателите излагат следните основания за обжалване.
      Първо, Общият съд допуснал грешка при прилагането на правото и тълкувал неправилно приложение XIII към Регламента REACH (2) и Регламент № 253/2011 (3), когато постановил, че данните за BCF имат „предимство“ или „по-голяма значимост“ спрямо останалите данни за оценка на B/vB свойствата и че ответникът не е допуснал явна грешка в преценката, когато е приел, че стойностите на BCF имат по-голяма значимост.
      Второ, Общият съд допуснал грешка при прилагането на правото и тълкувал неправилно приложение XIII към Регламента REACH, когато постановил, че ответникът не е допуснал явна грешка с това, че не е взел предвид значението на хибридния характер на D4, D5 и D6, и освен това изопачил твърденията и доказателствата, изложени в това отношение от жалбоподателите, с което нарушил правото им на изслушване.
      Трето, Общият съд допуснал грешка при прилагането на правото и тълкувал неправилно приложение XIII към Регламента REACH, когато постановил, че ответникът не е допуснал явна грешка с това, че не е взел предвид данните, получени при подходящи условия, и освен това изопачил твърденията и доказателствата, изложени в това отношение от жалбоподателите, с което нарушил правото им на изслушване.
      Четвърто, Общият съд допуснал грешка при преценката на доказателствата и изопачил представените пред него доказателства.
      
         (1)  Решение на ECHA от 27 юни 2018 г. за вписване на октаметилциклотетрасилоксан (D4), декаметилциклопентасилоксан (D5) и додекаметилциклохексасилоксан (D6) в списъка с идентифицирани вещества за възможно включване в приложение XIV към Регламент (ЕО) № 1907/2006 на Европейския парламент и на Съвета от 18 декември 2006 година относно регистрацията, оценката, разрешаването и ограничаването на химикали (REACH), за създаване на Европейска агенция по химикали, за изменение на Директива 1999/45/ЕО и за отмяна на Регламент (ЕИО) № 793/93 на Съвета и Регламент (ЕО) № 1488/94 на Комисията, както и на Директива 76/769/ЕИО на Съвета и директиви 91/155/ЕИО, 93/67/ЕИО, 93/105/ЕО и 2000/21/ЕО на Комисията (ОВ L 396, 2006 г., стр. 1; Специално издание на български език, 2007 г., глава 13, том 60, стр. 3).
      
         (2)  Регламент (ЕС) 2018/35 на Комисията от 10 януари 2018 година за изменение на приложение XVII към Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH) по отношение на октаметилциклотетрасилоксан (D4) и декаметилциклопентасилоксан (D5) (ОВ L 6, 2018 г., стр. 45).
      
         (3)  Регламент (ЕС) № 253/2011 на Комисията от 15 март 2011 година за изменение на Регламент (ЕО) № 1907/2006 на Европейския парламент и на Съвета относно регистрацията, оценката, разрешаването и ограничаването на химикали (REACH), по-специално на приложение XIII (ОВ L 69, 2011 г., стр. 7).